Nafarroako Parlamentuko Mahaiak, 2022ko maiatzaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Mikel Buil García jaunak aurkeztutako gaurkotasun handiko galdera, pandemiaren zazpigarren olatuaren aurrean Osasun Departamentuak planteatzen dituen iragarpenei eta neurri buruzkoa (10-22/POR-00174).

2. Nafarroako Parlamentuko Aldizkari Ofizialean argitara dadin agintzea.

3. Hurrengo Osoko Bilkuran izapidetzea.

Iruñean, 2022ko maiatzaren 2an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak gaurkotasun handiko honako galdera hau aurkezten du, Osasuneko kontseilariak 2022ko maiatzaren 5eko Osoko Bilkuran erantzun dezan:

Ikusirik pandemiak ospitaleetan duen eraginari buruzko datuak eta zazpigarren olatuari buruzko ohartarazpenak, zer iragarpen eta zer neurri planteatzen ditu Osasun Departamentuak?

Iruñean, 2022ko maiatzaren 2an

Foru parlamentaria: Mikel Buil García